
MYRSKYLÄN VANHUS- JA VAMMAISNEUVOSTON KOKOUS 


MUISTIO 



Ti 3.11. klo 10.00–11.30, kunnanviraston kokoushuone
Paikalla:

Hannele Käenaho-Virtala, pj. Kankkilan Seutu-Yhdistys ry.
Anne Hämäläinen, Myrskylän seurakunta
Eeva Hava, Myrskylän Martat ry.
Eva Mäenpää, Myrskylän eläkeläiset ry.
Liisa Tapaila, Pakilan Klubi- kylän vesistön elinvoiman puolesta ry.
Marja Tolkki, Kartanonmäen kyläyhdistys ry.
Mervi Saarinen, Itä-Uudenmaan Omaishoitajat ja läheiset ry.
Soile Niittymäki, sivistyslautakunta

Jaana Keisala, sihteeri

Poissa:
Esme Manns, Myrskylän Yrittäjät ry.
Nina Kyyhkynen, SPR Myrskylän osasto
Asiat:

1. Pihatyöryhmän päivitys. Seuraava kokous on 19.11. Koivistontien 7- talon ja Väinölän piha-alueen kunnostus. Alueesta on tarkoitus tehdä kaikille sopiva esteetön virkistysalue.
2. Pukkilan, Myrskylän ja Lapinjärven vanhus- ja vammaisneuvostojen kannanotto kausirokotteiden saavutettavuuden puolesta. Pukkilan, Myrskylän ja Lapinjärven vanhus- ja vammaisneuvostot ovat tehneet merkittävää ja tuloksekasta vaikuttamistyötä alueensa asukkaiden puolesta. Neuvostot nostivat kausirokotteiden saavutettavuuden esiin Itä-Uudenmaan vanhusneuvostossa ja ajoivat tiukasti sitä, että tärkeät rokotteet saataisiin jatkossakin otettua helposti ja läheltä omilla terveysasemilla. Neuvostojen yhteinen ponnistus tuotti tulosta, sillä ehdotus saatiin vietyä läpi, ja kausirokotteet tullaan jatkossa tarjoamaan kuntakohtaisesti omilla terveysasemilla. Tämä on erinomainen esimerkki siitä, miten paikallinen vaikuttamistyö parantaa suoraan ikääntyneiden ja vammaisten arjen palveluita ja niiden saavutettavuutta.
3. Sote-auto- ja labrakokemuksia. Palautetta voi antaa asian toimivuudesta Itä-Uudenmaan hyvinvointialueelle. Palautetta kannattaa antaa, jotta asioihin saadaa muutoksia. 
4. Ikääntyneiden asumispalvelut. Itä-Uudenmaan alueellisessa vanhusten neuvostossa käsiteltiin ikääntyneiden asumispalveluiden nykytila. Esitys nähtävillä liitteenä. 
5. Opastetaulun päivittäminen ja paikka mm. 7-talon sijainti/löytymisongelmat. 7-talon sijaintiin ja löydettävyyteen liittyvien ongelmien vuoksi on nousu esiin tarve päivittää alueen opastetaulu. Uudesta opastetaulusta tulee käydä ilmi alueen talot ja tiet selkeästi. Opastetaulun lopullista sijoittelua ja sisältöä tullaan pohtimaan ja työstämään yhdessä pihatyöryhmän kanssa.
6. Vanhustenviikko 2026. Vanhustenviikon toteutuksesta saatiin runsaasti positiivista palautetta, ja viikon monipuolinen ohjelmatarjonta koettiin onnistuneeksi. Vuoden 2027 Vanhustenviikon suunnittelussa hyödynnetään kerättyä palautetta, ja ensi vuodelle pohditaan muun muassa erillisen messutapahtuman järjestämistä osaksi viikon ohjelmaa.
7. Ikäihmisiä koskeva info. Ikäihmisille suunnatuista tapahtumista ja ajankohtaisesta infosta tiedotetaan monipuolisesti sekä digitaalisissa kanavissa, että paperisina ilmoituksina. Vapaa-aikapalveluiden mainokset ja tapahtumatiedot ovat kaikkien helposti saatavilla eri viestintäkanavien kautta.

Sosiaalisen median puolella ajankohtaiset tapahtumat, kurssit ja ryhmät ilmoitetaan säännöllisesti vapaa-aikapalveluiden omilla Facebook- ja Instagram-sivuilla. Paperisia printtimainoksia ja tapahtumaesitteitä on puolestaan saatavilla ja nähtävillä kunnan keskeisissä paikoissa, kuten kirjastossa ja kohtaamispaikoissa. 
8. Pikkujoulut. Myrskylän kunnan vapaa-aikapalvelut, vanhus- ja vammaisneuvosto sekä Myrskylän Sos.-dem. työväenyhdistys Ry. järjestää ikäihmisten Pikkujoulut ma 14.12. klo 14.00 Kinolla. Tarjolla Puuroa ja torttua, tanssit sekä Joulupukki vierailee. Kaikille avoin maksuton hyvän mielen tapahtuma. 
9. Vanhusten hoidon laatu ja saatavuus on turvattava Itä-Uudellamaalla
Itä-Uudenmaan hyvinvointialueen (Askola, Lapinjärvi, Loviisa, Myrskylä, Porvoo, Pukkila ja Sipoo) väestö ikääntyy nopeasti. Alueen vanhusneuvosto vetoaa päättäjiin ja viranhaltijoihin, jotta sosiaali- ja terveydenhuollon säästöpaineet eivät vaaranna ikääntyneiden palveluiden laatua, inhimillisyyttä tai saatavuutta.

Keskeiset vaatimukset:

· Laadukas kotihoito: Kotihoidon resurssien on oltava riittävät. Kiireisten pikakäyntien sijaan tarvitaan aitoa kohtaamista, arjen tukea ja turvallisuuden tunnetta, jotta ehkäistään turvattomuutta, aliravitsemusta ja yksinäisyyttä.

· Asumispalvelujen saatavuus: Yhteisöllisen ja ympärivuorokautisen palveluasumisen paikkoja on oltava riittävästi. Hoitoon pääsyä ei saa pitkittää liian tiukoilla kriteereillä.
· Palvelut lähellä: Ympärivuorokautisen hoidon paikkojen tulee sijaita mahdollisimman lähellä ikäihmisen kotipaikkaa, jotta yhteys omaisiin ja läheisiin säilyy.

· Omaishoitajien tukeminen: Omaishoitajien tekemää korvaamatonta työtä on tuettava vahvasti, mikä on myös taloudellisesti kestävää.
· Ennaltaehkäisevä työ ja kohtaamispaikat: Matalan kynnyksen kohtaamispaikat, järjestötyö sekä kulttuuri- ja liikuntapalvelut ylläpitävät toimintakykyä ja vähentävät raskaimpien palveluiden tarvetta. Koko kannanotto taustatietoineen löytyy liitteenä olevasta PDF-tiedostosta.
Hannele Käenaho- Virtala 


Jaana Keisala                                               puheenjohtaja 




sihteeri 



   






